ועדת הכספים, כנסת 25, פרוטוקול מספר 63, 2023-02-21 00:00

משה גפני: אני מתכבד לפתוח את ישיבת ועדת הכספים, אנחנו ממשיכים את הדיון, זה מעקב, מדיניות חדשה של רשות המיסים שהקשתה על הציבור לקבל החזרי מס ותביא לסגירת חברות טכנולוגיה העוסקות בתחום החזרי מס

משה גפני:  זה דיון מהיר

משה גפני:  הגישו את זה חבריי חברי הכנסת ינון אזולאי, עאידה תומא סלימאן, אימאן ח'טיב יאסין, מיכל שיר ויעקב אשר

משה גפני:       מאז הגיע מכתב משלמה אוחיון שעל פניו נראה שהוא עונה על הדברים, אבל אני מבקש ממך, מר אוחיון, שתעלה את הדברים האלה

משה גפני:  אנחנו הפצנו את זה בין חברי הוועדה ואם תהיינה השגות אז אני אבקש שיעלו את זה עכשיו

משה גפני:  בבקשה, מר אוחיון

שמעון אוחיון: תודה, אדוני

שמעון אוחיון:  אני כתבתי במכתב שאנחנו אימצנו את המלצות הוועדה הנכבדה פה והמטלה שלקחנו על עצמנו זה לשבת ולהגיע להסכמות מול הגופים המקצועיים, הווה אומר גם מול לשכת יועצי המס, מול הנשיא עצמו, וגם מול לשכת רואי החשבון

שמעון אוחיון:  יש נציגות קבועה שאנחנו עובדים מולה, זה נקרא לשכת הקשר מול רואי חשבון

שמעון אוחיון:  שוחחתי עם שניהם, הצגתי בפניהם את הפתרון, הם דרשו שיפורים נוספים, עשינו את כל השיפורים פחות או יותר שהם ביקשו והגענו להסכמות

שמעון אוחיון:       אני רק אזכיר, ברשותכם, שבפעם הקודמת הדרישה שלנו הייתה לציין מספר כרטיס אשראי וזה יגרום לכך שייפוי הכוח ייקלט

שמעון אוחיון:  פה בוועדה עלו טענות, שאנחנו לקחנו אותן לתשומת ליבנו, שאנשים או שמפחדים לשים כרטיס אשראי או שאין להם כרטיס אשראי

שמעון אוחיון:  משני הטעמים הללו הפתרון שהצגנו כפתרון בלעדי לא כיסה את כל האפשרויות שקיימות מבחינת הציבור

שמעון אוחיון:  לכן מה שעשינו, הוספנו עוד שש אפשרויות נוספות שמתוכן בוחרים שתיים ובחרנו דברים שהם זמינים וקלים, כמו למשל - - -     

פליקס רייזמן: הם ממש לא זמינים וקלים

משה גפני: מי זה?     

פליקס רייזמן: שלום, שמי פליקס רייזמן, אני נציג לשכת רואי חשבון

משה גפני: זה לא מעניין בכלל, אתה לא מתפרץ באמצע הדברים, אלא אם כן אתה מקבל רשות

שמעון אוחיון: כתבתי לאדוני, דוגמה למשל, תאריך הנפקת תעודת זהות, ההנחה שלכולם יש תאריך הנפקת תעודת זהות, ואם הוא דורש החזר מס מן הסתם יש לו תיק ניכויים, אז תיק הניכויים

שמעון אוחיון:  שני הפרטים האלה זה מספיק

ולדימיר בליאק: תיק ניכויים של מי?      

שמעון אוחיון: של המעביד שעליו הוא רוצה לקבל החזר מס

ולדימיר בליאק: זאת אומרת של אחד המעבידים, אם יש לו שמונה מעבידים

שמעון אוחיון: כן, בוודאי, אחד המעבידים בשלוש השנים האחרונות, לא חייב להיות המעביד האחרון

שמעון אוחיון:  שני התנאים האלה - - -     

ולדימיר בליאק: למרות שהלקוחות פחות מודעים לעניין של תיק ניכויים באופן כללי

שמעון אוחיון: אז אנחנו עוזרים להם, מסבירים להם

שמעון אוחיון:  היום למשל תיאומי מס, הכול הולך בהזדהות

שמעון אוחיון:  הגשת דוח שנתי, הכול בהזדהות, כל מענקי הקורונה

ולדימיר בליאק: אז מה שש האפשרויות?      

שמעון אוחיון: אני אחזור עליהן, ברשותכם אני אומר את כולן

שמעון אוחיון:  מספר תעודת זהות של אחד האחים

שמעון אוחיון:  מי שאין לו אחים אז יש לו את האופציה הבאה, תיק הניכויים של המעסיק האחרון בשלוש השנים האחרונות, תאריך אחרון של יציאה מהארץ, מי שיש לו דרכון ויצא מהארץ יכול לציין תאריך, מספר חשבון בנק, אולי הייתה לו היסטוריה איתנו והוא קיבל בעבר החזר מס, הוא יכול לציין את חשבון הבנק

ולדימיר בליאק: חשבון שרשום אצלכם

שמעון אוחיון: כן

שמעון אוחיון:  מספר תביעה למענק עבודה, אם אנשים הגישו תביעה למענק עבודה

שמעון אוחיון:  הרי כדי להגיש תביעה למענק עבודה אתה מזדהה בפני פקיד בדואר, אז זה מספיק לנו כזיהוי מספיק

משה גפני: כל מה שאתה אומר זה או או?      

שמעון אוחיון: זה שתיים מתוך שש

שמעון אוחיון:  ותאריך הנפקת תעודת זהות

שמעון אוחיון:  ניסינו באמת לדלות ממאגרי המידע שלנו נתונים

ינון אזולאי: את כרטיס האשראי הוצאתם או שגם בתוך?      

שמעון אוחיון: השארנו למי שירצה, בתור אופציה

ינון אזולאי: שהוא יחיד?      

שמעון אוחיון: כן

שמעון אוחיון:  ויתרה מזאת, באנו ואמרנו שמי שכבר רשום אצלנו, נרשם לצורך תיאום מס, לקבל שירות מאיתנו, הוא כבר רשום? הוא לא צריך לעבור את כל התהליך, אני שולח לו, זה נקרא בשפה המקצועית OTP, אני שולח לו סיסמה, אומר לו זה המספר, תקיש אותו, כנס פנימה

שמעון אוחיון:  כלומר שילבנו את כל האופציות האפשריות כדי להקל, באמת להביא מוצר שיענה על הצרכים של הציבור ועל מנת שיהיה נוח ונגיש בלי לוותר על החובה שלנו להגן על הפרטיות של האזרחים ולשמור על - - -      

ולדימיר בליאק: הייתם בקשר עם לשכת יועצי מס ולשכת רואי חשבון וקיבלתם go מהם?      

שמעון אוחיון: ודאי

שמעון אוחיון:  דיברתי עם ירון אתמול והוא פרסם ביום חמישי גם פוסט, אחרי ששלחתי לאדוני מכתב, שאלתי אותו מה התגובות לפוסט, הוא אומר: חוץ מתודות אין שום תגובה אחרת

שמעון אוחיון:  זה ציטוט מירון

שמעון אוחיון:  הנציג בלשכת רואי חשבון, קוראים לו חנוך בהגאון, שוחחתי איתו גם אתמול, גם היום, שוחחתי איתו גם לפני כן, וגם הם נתנו את ברכת הדרך, כך שמבחינתי הם הנציגים האותנטיים של הציבור ואם הם נתנו את ברכתם אני לא חושב שלא עשינו את מה שמוטל עלינו

משה גפני: מאה אחוז, בסדר

משה גפני:  חברי הכנסת

ינון אזולאי: כן

ינון אזולאי:  קודם כל תודה לך, אדוני היושב ראש

ינון אזולאי:  ראשית, שלמה, אנחנו משתתפים בצערך על פטירת אחותך, שלא תדעו לדאבה עוד בעזרת ה' ומן השמים תנוחמו

ינון אזולאי:       אנחנו דיברנו גם על כל הנושא של האזור האישי, הוא חייב להגיע בסופו של דבר לאזור האישי

שמעון אוחיון: הוצאנו מהאזור האישי

ינון אזולאי: הוא לא אמור להגיע בכלל לאזור האישי?      

שמעון אוחיון: הפתרון הוציא את זה מהאזור האישי, זו הייתה הבקשה שלכם

שמעון אוחיון:  הוצאתי את זה מתוך האזור האישי, שמתי את זה ביישום נפרד, חיצוני, מחוץ לאזור האישי

ינון אזולאי: כן, אבל רק להגיד, אני אפתח סוגריים, זה לא פותר עדיין את הבעיה מלטפל באזור האישי, שיש שם ממתינים

ינון אזולאי:  זה חשוב מאוד, האזור האישי, מי שמשתמש בו, הוא צריך את הנגישות יותר, אנחנו יודעים שיש שם חסמים מאוד קשים

ינון אזולאי:  אגב, כשהוא מקבל את ייפוי הכוח שלו, אותו אדם שמקבל ממנו את ייפוי הכוח, הוא כן צריך להיכנס לאזור האישי שלו? הוא צריך לאשר? אני כלקוח צריך לאשר את זה באזור האישי?      

שמעון אוחיון: לא באזור האישי, ביישום החדש שאנחנו בונים בעזרת ה'

משה גפני: ינון, לא הבנתי, מה אתה מבקש?      

ינון אזולאי: אני מבקש לדעת שזה לא נוגע לאזור האישי, כי כל הסיפור הוא שאמרנו שבתוך האזור האישי, אנשים עד שהם מגיעים, עד שהם מקבלים, לוקח להם הרבה זמן

ינון אזולאי:  יש בעיות עם האזור האישי, לא מצליחים להיכנס

ינון אזולאי:  גם אני ניסיתי כמה פעמים, לא מצליח

ינון אזולאי:  אז בוא נגיד שאני לא איזה בן אדם שמתעסק כל היום עם זה, אבל אנשים שנמצאים, גם בפעם שעברה ולדימיר אמר שיש בעיה עם האזור האישי, הוא העלה את זה שהוא מכיר את זה מקרוב, הוא מנוסה, הוא טיפל בתיקים והוא אומר שיש בעיה עם זה

ינון אזולאי:  אז אנחנו אומרים קודם כל לטפל באזור האישי, בלי כל קשר לנושא הזה

ולדימיר בליאק: להפוך אותו לנגיש יותר למשתמש הקצה

ינון אזולאי: הוא אומר במקום אזור אישי שיהיה אזור נגיש

משה גפני: מה אתם מבקשים?      

ינון אזולאי: אנחנו מבקשים שיעשו יותר נגישות באזור האישי בכלל

ולדימיר בליאק: שיהיה יותר נגיש להירשם

ולדימיר בליאק:  שוב, אנחנו לא מבקשים לבטל את אמצעי הזיהוי, זה חשוב וזה הכרחי, רק שזה יהפוך ליותר פשוט לאותו בן אדם, כי המטרה שלנו זה לשחרר את הכסף

שמעון אוחיון: אני אמרתי את זה בדיון הקודם, לעניין הבקשה של חברי הכנסת, שאנחנו גם לקריאה הזאת נענים ואנחנו כבר בתהליך של לעבור להזדהות הממשלתית

שמעון אוחיון:  לא תהיה הזדהות של רשות המיסים, תהיה הזדהות של כל הממשלה

ולדימיר בליאק: במסגרת אותה מערכת של הזדהות ממשלתית?      

שמעון אוחיון: אזרח שרוצה שירותים מהממשלה, לא רק מרשות המיסים, מכל הממשלה, תהיה לו סיסמה אחת, מסלול כניסה אחד, one way, הוא נכנס אליו והוא יקבל את כל שירותי הממשלה, גם שלנו יהיה בפנים

שמעון אוחיון:  זה בעזרת ה' מתוכנן לשנת העבודה הזאת, אם ירצה ה' סוף השנה אנחנו נהיה בפנים

ינון אזולאי: מה שאתה עושה בעצם, האזור החדש –      

שמעון אוחיון: זה ייעודי, רק לייפוי כוח

ינון אזולאי: תוך כמה זמן הוא יוקם?      

שמעון אוחיון: בעזרת ה' עד פסח

ולדימיר בליאק: למה לא להוסיף גם מספר דרכון?      

שמעון אוחיון: מספר דרכון, למייצג יש את האופציה הזאת

שמעון אוחיון:  כשהמייצג מעלה את ייפוי הכוח יש לו אופציה של דרכון, אז לא רצינו לעשות כפילות, גם פה וגם פה

ינון אזולאי: תושבי חוץ שמגיע להם החזרי מס?      

שמעון אוחיון: אין בעיה

ינון אזולאי: איך הם מקבלים אותו? גם באופציות האלה? הרי אין לו תעודת זהות, אין לו אשראי ישראלי

שמעון אוחיון: אנחנו עושים להם זיהוי טלפוני או שהם צריכים להגיע למשרד, לפעמים אין ברירה

ינון אזולאי: ומה קורה עם אס

ינון אזולאי: אמ

ינון אזולאי: אסים? צריך אס

ינון אזולאי: אמ

ינון אזולאי: אסים בפעולה?      

שמעון אוחיון: יש אס

שמעון אוחיון: אמ

שמעון אוחיון: אסים גם לטלפונים כשרים

ינון אזולאי: אני רואה שאתה מתקדם, ישר אתה עונה לשאלה

ינון אזולאי:  יש את הסיפור של ייפוי כוח, שהורדתם, במקום חמש שנים לשנתיים

שמעון אוחיון: אנחנו פרסמנו על הכוונה הזאת כבר לפני שלוש שנים, המייצגים שעוסקים בתחום בוודאי מכירים את זה, כבר לפני שלוש שנים הודענו שבכוונת רשות המיסים להקטין, שוב מאותן סיבות שדיברנו על חובת הסודיות והגנת הפרטיות, כיוון שמצאנו שבן אדם רוצה החזר מס, הוא פונה למייצג, עוזר לו בהחזר מס, נגמר הסיפור, הוא קיבל את השירות

שמעון אוחיון:  השירות לא מתמשך כמו רואה חשבון שמייצג עסק, שהעסק חי וקיים

שמעון אוחיון:  פה קיבלת את השירות, נגמר

ולדימיר בליאק: לא, זה לא בהכרח

ולדימיר בליאק:  היו לי לקוחות שגם אם הגשתי החזר מס, אחרי שנתיים-שלוש הוא שוב פנה אליי

ולדימיר בליאק:  לפעמים הוא ראה בי איזה סוג של יועץ שמלווה אותו, עדיין, גם אם אני לא מגיש כל שנה את הדוח שלו

משה גפני: מה רע בזה?      

ולדימיר בליאק: אני לא רואה בזה שום דבר רע, להיפך

ינון אזולאי: לא, הם הורידו את זה לשנתיים

ולדימיר בליאק: יש פה עוד סוגיה, אתם מטפלים בדוחות של השכירים, זה לוקח יותר זמן מאשר הדוחות של עצמאים

שמעון אוחיון: שלושה חודשים

ולדימיר בליאק: לא יודע

ולדימיר בליאק:  שנתיים אני כבר לא במקצוע, אבל אני מכיר יותר

ינון אזולאי: הם התקדמו בשנתיים

ולדימיר בליאק: אין ספק

ולדימיר בליאק:  אני מכיר יותר, עד שהדוח נקלט לפעמים ייפוי הכוח נגמר וצריך לקלוט אותו מחדש, מכל מיני סיבות

שמעון אוחיון: לא, אני שולח הודעה חודשיים מראש ואני אומר: ייפוי הכוח, עוד מעט יחלפו שנתיים

ולדימיר בליאק: למה שנתיים? למה לא להשאיר את זה לחמש? שוב, מאותה מטרה, בסופו של דבר המטרה שלנו, והתחלנו מזה, הדיון הזה נולד מזה - - -      

משה גפני: אולי אחרי שלוש שנים הוא לא רוצה שהוא יהיה ה - - -     

ינון אזולאי: לא, אז הוא יכול להחליף ואוטומטית הוא לא יהיה

ולדימיר בליאק: נכון, ברור

ינון אזולאי: ברגע ששמתי אותך כמיופה כוח במקומו הוא אוטומטית יורד

ולדימיר בליאק: המטרה שלנו בסופו של דבר זה לשחרר את הכסף לאנשים, לשחרר את הפקק

משה גפני: אם זה נכון שהפירוש הוא שברגע שאני לוקח מיופה כוח אחר המייצג הקודם יורד

ולדימיר בליאק: ודאי, הוא נמחק

משה גפני: למה באמת אי אפשר לעשות את זה יותר?      

חמד עמאר: יש אפשרות להוציא את ייפוי הכוח, אחרי שנה הוא רוצה להוציא את ה –      

משה גפני: אז למה באמת אי אפשר יותר? למה להקציב שנתיים?      

שמעון אוחיון: קודם כל אפשרי, נתחיל מזה שאפשר

ולדימיר בליאק: הרי גם העצמאי יכול שנה אחרי לסגור את התיק, אז מה ההבדל?      

שמעון אוחיון: שוב, בגלל הקומפלקס שעשינו כרגע, עם ההקלות שעשינו בתהליך קליטת ייפוי הכוח, ההקלות שהצגתי לפני כן, כרגע התהליך – למה אתם חושבים שזה יהיה רע שבן אדם יגיד 'רוצה אני'

שמעון אוחיון:  הרי כל המידע - - -      

ולדימיר בליאק: אבל הוא אמר 'רוצה אני'

שמעון אוחיון: לא, הוא אמר לפני שנתיים, אני לא יודע שהוא רוצה עכשיו עדיין, אלא פשוט מחמת שכחה או מחמת חוסר - - -     

חמד עמאר: למה שלא יגיד לך 'לא רוצה אני' אחרי שנתיים?     

שמעון אוחיון: אז אין בעיה, אפשר לשלוח לו אס

שמעון אוחיון: אמ

שמעון אוחיון: אס ולהגיד לו - - -     

חמד עמאר: לא, אם הוא לא רוצה הוא ישלח לך - - -     

ינון אזולאי: לא, הוא אומר שברירת המחדל שלך תהיה שהוא ממשיך, אתה שולח לו הודעה שעברו שנתיים, שזה זמן סביר, אולי עכשיו לא רוצה, ואז אתה אומר לו: אם אתה לא רוצה תודיע לנו, אם אתה רוצה –      

משה גפני: אני מציע, בנוסח מפא"י הידוע, לעשות את זה לשלוש שנים

משה גפני:  שלוש שנים זה פרק זמן שעדיין בן אדם נמצא איתו

משה גפני:  אחרי שלוש שנים זה כבר באמת - - -      

ולדימיר בליאק: זו גם התיישנות של השומה

משה גפני: כן, להגדיל את זה לשלוש שנים

משה גפני:  מה שוולדימיר אומר, אם המציאות כי כזאת שבתוך שלוש השנים, ברגע שאתה לוקח מייצג אחר ההוא ירד, אז ירד

משה גפני:  יותר משלוש שנים זה כבר באמת כזה שנות דור ואז הטענה שלך על שכחה יכולה להיות – אני מציע, זה יפתור את הבעיה, לפחות חלקית

משה גפני:  בנוסח מפא"י, הפשרות

ינון אזולאי: זה בסדר מבחינתך?      

שמעון אוחיון: אני הולך לבדוק את זה

ינון אזולאי: לא, אם זה בסדר, יש לנו עוד כמה דיונים עם רשות המיסים, אולי תישאר פה אתה ונסגור איתך את הכול

ולדימיר בליאק: עוד שאלה, לגבי חשבון בנק, אם החלפתי חשבון הוא לא מופיע אצלכם, אז זה לא רלוונטי

שמעון אוחיון: זה מעדכן אוטומטית היום

שמעון אוחיון:  לא צריך לפנות

ולדימיר בליאק: לא, לצורך ההזדהות

שמעון אוחיון: לא, לא שמתי חשבון בנק

ולדימיר בליאק: יש לך באפשרויות הזדהות חשבון בנק, אם בינתיים החלפתי חשבון ויש לי חשבון חדש, אז זה לא תקף להזדהות?      

שמעון אוחיון: אז תרשום לי את החשבון הקודם שקיבלת שם כסף

ולדימיר בליאק: הבנתי, בסדר

ולדימיר בליאק:  כי אם פעם הגשתי בקשה להחזר מס וההחזר הגיע לחשבון בבנק X, בינתיים חלפו שלוש שנים, פתחתי חשבון אחר, Y בבנק Y, ואני לא זוכר את החשבון הקודם, אז הוא לא רלוונטי לצורך ההזדהות

משה גפני: בגלל שזה לא מופיע אצלם

שמעון אוחיון: לא, מופיע, אבל הוא לא זוכר את החשבון הקודם

שמעון אוחיון:  הלקוח לא זוכר, לא אנחנו לא זוכרים

ולדימיר בליאק: אתם לא מחוברים למערכת הבנקאית

שמעון אוחיון: אנחנו זוכרים את החשבון הקודם, אולי הלקוח לא זוכר

ולדימיר בליאק: לא, אם פתחתי חשבון חדש אתם לא מחוברים למערכת הבנקאית?      

שמעון אוחיון: לא

חמד עמאר: הנגישות בערבית?      

משה גפני: רגע, חמד, דקה

משה גפני:  אתה לוקח על הכפתור, אתה יודע מה היה החשבון הקודם, למה צריך להגיש בקשה לתיאום מס או כל הדברים האלה? למה אתם לא יכולים ללחוץ על הכפתור ולדעת את הכול? למה אני צריך להגיש את תיאום המס?      

ולדימיר בליאק: כי הם לא יודעים את כל מקורות ההכנסה שלך

ולדימיר בליאק:  יכול להיות שיש לך מקורות הכנסה נוספים

משה גפני: מה, הוא לא יודע מה אני מניח בבנק?      

ולדימיר בליאק: לא בהכרח

ולדימיר בליאק:  יכול להיות שיש לך דירה ואתה לא מדווח

ולדימיר בליאק:  לא אתה

חמד עמאר: אם שכיר עובד בשלושה מקומות הם לא יודעים? הרי הוא משלם מס משלושה מקומות

משה גפני: ברור

ולדימיר בליאק: אבל לפעמים לאותו נישום יש מקורות הכנסה נוספים, מקורות הכנסה פסיביים

שמעון אוחיון: בשנה הבאה אני אדע

חמד עמאר: בשנה הבאה אתה יודע, השנה אתה לא יודע?      

שמעון אוחיון: בשוטף אני לא יודע

חמד עמאר: על השוטף אין לכם יכולת?      

שמעון אוחיון: לא

חמד עמאר: אפילו שהוא משלם? בוא נגיד שאני עובד במקום X ואני עובד בעוד מקום אחד ואני משלם לכם בשני מקומות מס הכנסה

ולדימיר בליאק: אבל יכול להיות שיש לך עוד חנות שאתה משכיר אותה

שמעון אוחיון: לא, לתיאום מס זה לא קשור

שמעון אוחיון:  אני שוב אסביר

ולדימיר בליאק: זה קשור להחזר מס

שמעון אוחיון: ברשותכם אני אסביר עוד פעם

משה גפני: אנחנו בעידן אלקטרוני כזה, כל דבר אתה יכול לדעת ואני נותן לך את כל ההזדהות שלי ואם מדובר על אשתי והמשפחה, אני נותן לך

משה גפני:  תבדוק, לחץ על הכפתור ותראה כמה אנחנו מרוויחים

חמד עמאר: הוא אומר שהוא לא יכול לדעת באותה שנה, שנה אחרי זה הוא יכול לדעת

חמד עמאר:  אבל הוא באותה שנה מקבל ממני כסף

שמעון אוחיון: אני אסביר

שמעון אוחיון:  התהליך של גביית המיסים השוטפת מהשכירים מתבצע בצורה כזאת שהמעביד מנכה את המס מהמשכורת וב-15 לחודש הוא מעביר לנו כאשר המידע שהוא מעביר לי זה סך הכול המשכורות שהוא שילם וסך הכול המס שהוא ניכה והוא העביר

שמעון אוחיון:  אין לי שום מידע ממי הוא ניכה ולמי הוא שילם, המידע הזה מגיע אליי רק שנה הבאה באפריל, כשהוא מגיש טופס 126

שמעון אוחיון:  יש כרגע שיח בינינו לבין ביטוח לאומי, כי ביטוח לאומי, לפני כשנתיים, הצלחתם להעביר פה חקיקה שמחייבת את כל המעבידים לדווח מדי חודש בחודשו את רשימת העובדים ומספרי הזהות שלהם

שמעון אוחיון:  את המידע הזה אני רוצה לקבל מהם, כרגע יש קושי חוקי לקבל את זה

ולדימיר בליאק: אבל אתם כן מאריכים באופן אוטומטי את התיאום של השנה הקודמת

שמעון אוחיון: כן, ברור

ולדימיר בליאק: לכמה זמן?      

שמעון אוחיון: לכל השנה

שמעון אוחיון:  אם לא חל שינוי והמעבידים של שנה שעברה תקפים לא צריך תיאום מס

ולדימיר בליאק: כלומר אם זה אותם מעבידים אז מאריכים את זה באופן אוטומטי לשנה הבאה

שמעון אוחיון: לכל השנה

ולדימיר בליאק: כי פעם זה היה לשלושה חודשים

שמעון אוחיון: לא, עכשיו זה לכל השנה

משה גפני: אתה מרואי החשבון, רצית?      

חמד עמאר: לפני כן שאלתי אותו על הנגישות בשפה הערבית

חמד עמאר:  האם מה שדיברת וכל הנגישות החדשה, גם בערבית הנגישו?      

שמעון אוחיון: כרגע הדבר היחיד שיש לנו בערבית לעניין הזה זו התמיכה בטלפון

שמעון אוחיון:  כלומר אם מישהו מתקשה - - -     

חמד עמאר: למה אתם לא עושים את זה?      

שמעון אוחיון: אנחנו עושים, עובדים על זה כרגע, יש אפילו החלטת ממשלה לעשות את זה, זה לוקח זמן

חמד עמאר: התחלתם לעבוד? מתי זה אמור לעלות?      

שמעון אוחיון: אין לי מושג

שמעון אוחיון:  יש החלטה

חמד עמאר: אני מבקש לברר את זה ולעדכן אותנו כוועדה, מתי זה אמור לעלות בערבית

שמעון אוחיון: אין בעיה

חמד עמאר: כי הרבה אנשים לא יודעים את השפה והם לא יכולים לגשת לזה

שמעון אוחיון: אבל תמיכה טלפונית בערבית יש לנו כבר מלפני הרבה זמן

חמד עמאר: אני יודע, אני מדבר על הנגישות דרך האינטרנט

משה גפני: טוב

משה גפני:  בבקשה, שם ותפקיד

פליקס רייזמן: שמי פליקס רייזמן, אני מייצג את לשכת רואי חשבון

פליקס רייזמן:  אני רוצה להגיד משהו בכלל על כל הדבר הזה, בתור מי שמכיר את התחום הזה מלמטה ועוסק בזה לא מעט החל משנת 2014

משה גפני: אני רק רוצה להקדים, לפני שאתה אומר, נראה לי שיש לך השגות, אני רוצה לשבח את מר אוחיון ואת רשות המיסים בעניין הזה

משה גפני:  אנחנו קיימנו את הדיון הזה וביקשנו דברים כדי להקל, גם על המייצגים וגם על אלה שנזקקים לשירות הזה וכברת הדרך שהם עשו מאז הישיבה הקודמת עד המכתב הזה, עד הדיון עכשיו - - -     

ולדימיר בליאק: משרדי ממשלה מגיעים לדיון, זה לא מובן מאליו, ראינו אתמול

משה גפני: כן, בסדר, אתמול זה לא הדוגמה

משה גפני:  אבל זה שיפור שאני מאוד מברך עליו

משה גפני:  אני חושב שאנחנו כולנו מסכימים בעניין הזה, הקדמתי ואמרתי, עכשיו תגידו את ההשגות שלכם

פליקס רייזמן: כן, אבל, אדוני היושב ראש, הישיבה האחרונה הסתיימה ב-25 בינואר בהחלטה שלך שמבקשת מרשות המיסים לחזור לשיטה הקודמת, משהו שהם לא יישמו בטענה טכנולוגית

פליקס רייזמן:  קיימנו שיחות עם אנשי טכנולוגיה ובדרך כלל כשמטמיעים מערכת חדשה אז תמיד שומרים גיבוי של המערכת הישנה וכולם פה אחד אמרו לי שדברים כאלה להחזיר אותם זה בדרך כלל פשוט מאוד, זה אמור לקחת לא יותר מכמה ימים

פליקס רייזמן:  זה לגבי זה

פליקס רייזמן:       לשכת רואי חשבון קיימו שיחות עם רשות המיסים

פליקס רייזמן:  קודם כל התנגדנו לכל הנושא הזה של אימות והוצע להם פתרון זיהוי באמצעות מספרי הטלפונים של קופות החולים

פליקס רייזמן:  הם לטענתם יכולים ליישם את הפתרון הזה רק בשנת 2024

פליקס רייזמן:  זה פתרון באמת טוב, מעשי, פשוט וקל, כי המאגרים של הטלפונים של האזרחים קיימים היום בקופות החולים וקיימים בהזדהות לאתר הממשלתי והם יכולים לעשות בזה שימוש

פליקס רייזמן:  הבעיה שהפיתוח של זה יכול לקחת עד שנת 2024 ובינתיים הם הטמיעו איזה שהוא תהליך הזדהות שכביכול אמור להיות יותר פשוט, אבל אני חייב לציין שעם זאת התהליך הזה עדיין בעינינו מסורבל

ולדימיר בליאק: לא הבנתי, שלמה אמר שהם היו איתכם בקשר, עם לשכת רואי חשבון

פליקס רייזמן: אז אנחנו התנגדנו

פליקס רייזמן:  יש פה נייר עמדה שיצא במייל

שמעון אוחיון: כן, נייר העמדה פותח ואומר: אנחנו מעדיפים את הפתרון הקודם, יחד עם זאת בהבנה מה שרשות המיסים טענה בכנסת אנחנו מציעים חלופות אחרות והם הציעו את החלופות האלה, והחלופות שהם הציעו תואמות פחות או יותר את מה שאני הצגתי פה

פליקס רייזמן: אדוני היושב ראש, חשוב לציין שככל שיהיה יותר סרבול ככה פחות אזרחים יקבלו את החזרי המס שמגיעים להם ויותר כסף יישאר בקופת - - -     

משה גפני: לשכת רואי החשבון, אם זה לא נכון אז תגיד שזה לא נכון, אבל אם זה נכון, לשכת רואי החשבון - - -      

פליקס רייזמן: לשכת רואי החשבון התנגדה, אני בקשר כל הזמן עם הנשיא ועם חנוך בהגאון

פליקס רייזמן:  לשכת רואי חשבון התנגדה

משה גפני: אומר מר אוחיון שהוא בא בדברים, הוא אמר את השם - - -     

שמעון אוחיון: עם חן שרייבר ועם חנוך בהגאון

שמעון אוחיון:  חן שרייבר כתב את המכתב שניסח חנוך ובמכתב הוא כותב: אנחנו היינו מעדיפים את האופציה שהוצעה על ידי הוועדה, יחד עם זאת אנחנו מציעים חלופות כאשר החלופות שהם מציעים פחות או יותר מה שאנחנו יישמנו

משה גפני: מה הם אמרו על החלופות במכתב?      

שמעון אוחיון: הם אומרים: אם תיישמו את החלופות האלה מבחינתנו זה בסדר

פליקס רייזמן: זה לא נכון, הם התנגדו לזה

שמעון אוחיון: יש לך את המכתב? המכתב פה מולי

פליקס רייזמן: זה נטען כפתרון ביניים, אנחנו התנגדנו, אנחנו ביקשנו לחזור למצב הקודם, שלא תהיה הזדהות

פליקס רייזמן:  אני בכלל לא מבין למה אני בתור רואה חשבון צריך לעבור הזדהות

פליקס רייזמן:  זה נכון שהיו לכם מקרים של שימוש לרעה, אבל בגלל כמה תפוחים רקובים אי אפשר להעניש את כל ציבור רואי החשבון בישראל

ינון אזולאי: אני אשאל אותך משהו אחר, אנחנו היינו בדעה להחזיר את זה למצב הקודם, זה נכון, וביקשנו את זה

ינון אזולאי:  באים רשות המיסים ואומרים שלהחזיר למצב הקודם הם חושבים שזה לא נכון

ינון אזולאי:  אני אומר את מה שרשות המיסים אומרים, כמו שאתה אומר, היו רמאויות, עזוב את הדעה שלי שאני תמיד אומר לך לרמאי, תמצא אותו ואל תחפש את האחרים, זו הדעה שלי בכל הנושא הזה בעניין של רשות המיסים, השאלה שאני מנסה להבין פה, האם מה שהם עשו זה מקשה יותר ממה שהיה? הרי הם נתנו פה סך הכול, ממה שאני מבין וגם ולדימיר, שהוא יותר מנוסה מכולנו פה, שש האפשרויות שקיבלנו פה הן אפשרויות סבירות ונגישות

ינון אזולאי:  נכון, ולדימיר?      

ולדימיר בליאק: ככה זה נראה

ינון אזולאי: ככה זה נראה, על פניו

ינון אזולאי:  אז אם אנחנו מביאים את הפתרון הזה והוא נותן גם שפחות ייכנסו רמאים לתחום הזה?      

פליקס רייזמן: אני ברשותך רוצה להתייחס לזה

חמד עמאר: שאלה אליך, כמה זמן לוקח להזדהות?      

פליקס רייזמן: במערכת הנוכחית זה סיוט

חמד עמאר: לא, במערכת החדשה

ינון אזולאי: הם עדיין לא יודעים

פליקס רייזמן: לא ראינו את זה עדיין, אבל אני רוצה להגיד לך משהו בתור מי שמכיר את זה מהשטח

פליקס רייזמן:  אני בתור רואה חשבון, בא אליי בן אדם, בן אדם שנמצא במרוץ החיים, שיש לו ילדים, שיש לו הרבה דברים על הראש, הוא אומר לי: פליקס, אני מבקש שתפתור לי את הבעיה, הוא חותם לי על ייפוי כוח ובזה נגמר הסיפור

פליקס רייזמן:  אין לו עכשיו סבלנות להתחיל לעבור הזדהויות וכדומה, הוא בא שאני אפתור לו בעיה, לא שאני אייצר לו בעיה חדשה

חמד עמאר: אבל הזדהות, הוא צריך יותר מפעם אחת להזדהות או יותר מפעם אחת?      

שמעון אוחיון: פעם אחת לכל החיים

פליקס רייזמן: אבל כבר יש מנגנוני הזדהות בתהליך הנפקת ייפוי הכוח

חמד עמאר: אני לא מצליח להבין אותך, אם הוא צריך להזדהות פעם אחת, מה הבעיה?      

אליזבת דולקרט: זה לא נכון שהוא צריך להזדהות פעם אחת, זה ממש לא נכון, הוא צריך להזדהות כל פעם שהוא נכנס לאזור האישי

חמד עמאר: הוא אומר לא

חמד עמאר:  הוא אומר שפעם אחת הוא צריך להזדהות ואחרי זה הוא לא צריך להזדהות אף פעם, יש לו את כל הנתונים ואז אתה נכנס

חמד עמאר:  מה הבעיה להזדהות פעם אחת?      

ינון אזולאי: לא, את מדברת על משהו אחר, את אומרת שכל פעם שהוא נכנס לאזור אישי, כמו בכל דבר, כל פעם שאת מכניסה כספומט את מכניסה את הקוד, זה בסדר

אליזבת דולקרט: קוד ואס

אליזבת דולקרט: אמ

אליזבת דולקרט: אס ואס

אליזבת דולקרט: אמ

אליזבת דולקרט: אס גם לא עובד

אליזבת דולקרט:  אם אתם באמת רוצים לדעת מה קורה בשטח אז תנו לנו לדבר

ולדימיר בליאק: מה השם בבקשה?      

אליזבת דולקרט: שמי אליזבת דולקרט, אני יועצת מס ואני באה לספר לכם מה קורה באמת

משה גפני: טוב, תודה רבה

משה גפני:  אדוני, אתה ביקשת?      

דוד רפאל צ'יקוושוילי: כן, שמי דוד רפאל, אני מנכ"ל של חברה להחזרי מס

משה גפני: מה זה חברה להחזרי מס? אתה לא רשות המיסים

משה גפני:  אתה מסייע ל – אתה לא חברה להחזרי מס, הוא חברה להחזרי מס

שמעון אוחיון: הוא לא יכול להיות מייצג בכלל, כי הוא חברה להחזרי מס שאין לה רואה חשבון

שמעון אוחיון:  רק רואה חשבון או יועץ מס יכול להיות מייצג, חברה לא יכולה להיות מייצגת

משה גפני: אבל הוא בטח רואה חשבון

שמעון אוחיון: לא, הוא לא רואה חשבון

משה גפני: אז איך הוא נכנס?      

שמעון אוחיון: הוא לא נכנס, הוא לוקח מישהו

דוד רפאל צ'יקוושוילי: יש לנו יועץ מס

משה גפני: לא חשוב, בסדר, אוקיי

משה גפני:  אתם פועלים על פי החוק לסייע לאנשים שמבקשים - - -     

דוד רפאל צ'יקוושוילי: רק לפי החוק, הרב גפני

משה גפני: בסדר, שמבקשים - - -      

שמעון אוחיון: אדוני, זה לא לפי החוק, כי ליועצי מס אסור לתת את התעודה שלהם למישהו אחר שישתמש ויפיק

דוד רפאל צ'יקוושוילי: אנחנו לא משתמשים, היועץ מס בלבד

קריאה: הוא מעסיק יועץ מס, הוא יכול להעסיק

ינון אזולאי: הוא לצורך העניין החברה למימוש זכויות

חמד עמאר: אסור לו להעסיק יועץ מס?      

דוד רפאל צ'יקוושוילי: אני אסביר

ינון אזולאי: שלמה, זה החברה למימוש זכויות, רק הוא נקרא בצורה אחרת

ינון אזולאי:  הוא מרכז אצלו - - -     

שמעון אוחיון: לא, לא, לא, זה לא נכון

חמד עמאר: הוא אומר שהוא עובר על החוק

שמעון אוחיון: כללי האתיקה של רואי חשבון ויועצי מס לא מאשרים שיתוף - - -     

משה גפני: שלמה, אנחנו לא עוסקים בדבר שהוא לא חוקי, אנחנו ממה שהבנו, ותקן אותי אם אני טועה, אתה עוסק בעניין הזה של לסייע באמצעות החוק שמי שמייצג את הנישום זה יועץ מס או רואה חשבון

דוד רפאל צ'יקוושוילי: נכון

משה גפני: לא אתה

דוד רפאל צ'יקוושוילי: לא אני, חס ושלום

חמד עמאר: אבל הוא אומר דבר מאוד מעניין, שהוא לא יכול להעסיק יועץ מס

משה גפני: למה הוא לא יכול?      

חמד עמאר: הוא אמר את זה

שמעון אוחיון: אסור ליועץ מס לשתף בהכנסות שלו מישהו שהוא לא יועץ מס

משה גפני: לא הבנתי

משה גפני:  אני לא יועץ מס, אני לוקח יועץ מס ואני אומר לו: תשמע, יש לי בן דוד שאני רוצה שתעזור לו, אני לא מבין בזה, אני לא יועץ מס, אני גם לא יכול לייצג אותו, אתה יכול לייצג אותו

משה גפני:  אם תייצג אותו תקבל 100 שקל, אני יכול לעשות את זה?      

שמעון אוחיון: לא, הוא לא יכול

משה גפני: אז מה לעשות?      

שמעון אוחיון: הוא הולך למייצג ש - - -     

משה גפני: אני הולך למייצג

שמעון אוחיון: לא, מייצג בהגדרה זה מי - - -      

ינון אזולאי: אתה רוצה שאני אקרא אולי למשמר הכנסת שייקחו אותו וזהו?      

שמעון אוחיון: מייצג בהגדרה זה מי ש - - -     

דוד רפאל צ'יקוושוילי: תקשיב, קודם כל זה מותר, דבר שני, אם ככה אז היית צריך לסגור את כל חברות החזרי המס

שמעון אוחיון: סגרנו, סגרנו

דוד רפאל צ'יקוושוילי: לא סגרת, אני יודע בדיוק במי טיפלת ובמי לא טיפלת ומה שעשית, טיפלת ברואי החשבון

חמד עמאר: התחיל להיות מעניין הדיון המשעמם הזה

משה גפני: רק רגע, את מי הוא פתח ואת מי הוא סגר?      

דוד רפאל צ'יקוושוילי: אני לא יודע שהוא סגר, אני יודע שהוא כן - - -      

שמעון אוחיון: סגרתי

דוד רפאל צ'יקוושוילי: אתה לא סגרת

משה גפני: הוא אומר שהוא סגר

דוד רפאל צ'יקוושוילי: אני אומר לך, לא סגרת, אני יודע בדיוק במי טיפלת ולא סגרת

דוד רפאל צ'יקוושוילי:  במקרה אני מכיר אותם

משה גפני: טוב, מה אתה רוצה לומר?      

דוד רפאל צ'יקוושוילי: מה שאני רוצה לומר, קודם כל שאני מברך - - -      

משה גפני: אנחנו כבר הנחנו שזה פועל על פי החוק ואם לא על פי החוק אז תסגור, מה אתה מבקש לומר?      

דוד רפאל צ'יקוושוילי: קודם כל אני רוצה לברך אותם על השינוי

דוד רפאל צ'יקוושוילי:  זה אחת

דוד רפאל צ'יקוושוילי:  שתיים, יש לי פה כמה דברים - - -      

משה גפני: את מי אתה רוצה לברך?      

דוד רפאל צ'יקוושוילי: את שלמה אוחיון, מגיע לו

משה גפני: זה חברה רצינית

חמד עמאר: עוד לא סגר אותך

חמד עמאר:  אתה אומר שסגר חלק

דוד רפאל צ'יקוושוילי: חמד, הוא לא יכול לסגור אותי

ינון אזולאי: הוא עוד יבקש על זה החזר מס

דוד רפאל צ'יקוושוילי: חמד, הוא לא יכול לסגור אותי, תהיה בטוח

דוד רפאל צ'יקוושוילי:  דבר שני, יש פה עניין שיש המון תקלות באזור האישי של מס הכנסה, המון תקלות

שמעון אוחיון: אבל אנחנו לא דיברנו על האזור האישי

דוד רפאל צ'יקוושוילי: לא, בסדר, אני רק אומר מה מבטיח לי קודם כל שגם באזור החדש לא יהיו לי תקלות, זה אחת, והאם יהיה לי שירות ומענה באזור החדש שהוא סביר? כי מה שקורה היום זה לא סביר בהחלט ואתה יודע את זה, אני בטוח שאתה מתמודד עם העומסים אלה

דוד רפאל צ'יקוושוילי:  דבר נוסף, בנוגע לתושב חוץ לא נתת לי תשובה מספקת, אמרת לינון תושב חוץ שיגיע למשרד

דוד רפאל צ'יקוושוילי:  תושב חוץ לא גר בארץ, שלמה, איך יגיע למשרד? אין לו את הפרטים המזהים

דוד רפאל צ'יקוושוילי:  אתה חייב לתת לנו תשובה לזה

חמד עמאר: לא, הוא אמר שהוא יכול להזדהות גם דרך הטלפון

אליזבת דולקרט: אבל אי אפשר לחייג לתושב חוץ, איך תחייג לתושב חוץ?      

דוד רפאל צ'יקוושוילי: איך? הוא תושב חוץ, הוא לא גר פה

אליזבת דולקרט: הוא תושב חוץ, איך אפשר לחייג אליו? אתה חושב שפקיד מס הכנסה יחייג לחו"ל כמה פעמים עד שהוא תופס אותו?      

שמעון אוחיון: אנחנו ניתן פתרון לתושבי חוץ, זימנתי ישיבה לשבוע הבא, יש לי ישיבה בעניין הזה

שמעון אוחיון:  גם לתושבי האוטונומיה צריך לתת פתרון

שמעון אוחיון:  אנחנו יושבים על זה כדי לתת פתרון לשתי האוכלוסיות האלה שעדיין - - -      

אליזבת דולקרט: סליחה, אין גם פתרון לפנסיונרים, זה גם משהו חשוב

משה גפני: רגע, רגע, אנחנו מתבלבלים כבר

משה גפני:  לגבי הנושא הזה של תושבי חו"ל, אתה מזמן ישיבה לשבוע הבא?     

שמעון אוחיון: כן

משה גפני: אני מבקש אם תוכל לעדכן אותנו מה החלטתם

שמעון אוחיון: בשמחה

משה גפני: מה עכשיו אתם רוצים?     

דוד רפאל צ'יקוושוילי: רגע

דוד רפאל צ'יקוושוילי:  אני לא סיימתי

משה גפני: לא, אז מה אם לא סיימת? אתה תחזור, אבל מה הבעיה עם פנסיונרים? לגבי תושבי חו"ל הם יעשו ישיבה בשבוע הבא, אני מקווה שיהיה פתרון

ולדימיר בליאק: ולגבי האזור האישי, איך הם מתקדמים?      

אליזבת דולקרט: סליחה, אפשר לדבר?      

משה גפני: פנסיונרים

משה גפני:  בטח שאפשר

אליזבת דולקרט: מצוין, אנחנו הגענו מרחוק כדי לדבר ולספר לכם מה שקורה פה

אליזבת דולקרט:  קודם כל יש קבוצה - - -      

משה גפני: מה זה מרחוק? אתם תושבי חו"ל?      

אליזבת דולקרט: אנחנו תושבי הוד השרון שמגיעים לירושלים, לכנסת

משה גפני: הוד השרון זה לא מרחוק

אליזבת דולקרט: יש קבוצה של מייצגים שעוסקים בתחום החזרי מס ואני גם באופן שוטף כל הזמן פונה לגינדי ואני רוצה להגיד לכם שאף אחד לא מעורב בפתרון שנבנה

אליזבת דולקרט:  הפתרון הזה נבנה על ידי מר גינדי ושלמה

אליזבת דולקרט:  אנחנו לא עורבנו, לא נשאלנו ולא היינו חלק

משה גפני: גינדי לא מייצג אתכם?      

אליזבת דולקרט: הוא אמור לייצג אותנו, אבל - - -      

משה גפני: מה את רוצה, שיביאו את כל יועצי המס או לשבת עם מייצג?      

אליזבת דולקרט: אבל לפחות מישהו שלו, אני אומרת לך שמתוך קבוצה של האנשים שמייצגים ועוסקים בזה ביום יום, לא דיברו עם אף אחד ולא שאלו אף אחד

משה גפני: בסדר

אליזבת דולקרט: זו עובדה

משה גפני: מקובל עליי שאם רוצים שרשות המיסים תתחשב בנושא של יועצי המס שידברו עם גינדי ולא שידברו עם כל גורם

אליזבת דולקרט: אבל גינדי לא משרת את הלקוחות ביום יום

ינון אזולאי: אין בעיה, אז תיגשו לגינדי ודווחו לגינדי

אליזבת דולקרט: אנחנו ניגשנו לגינדי

חמד עמאר: הוא הנציג שלכם

אליזבת דולקרט: אנחנו ניגשנו לגינדי - - -     

משה גפני: אני סומך על גינדי כשהוא בא ומדבר בשם יועצי המס

אליזבת דולקרט: אבל זו השאלה, זו באמת השאלה כי בסופו של דבר אתם יושבים פה ומתפארים בפתרון - - -      

משה גפני: את רוצה שאני אארגן בחירות עכשיו בנושא של יועצי המס? אני יכול לארגן את זה

אליזבת דולקרט: קודם כל אני כן חושבת שמאוד חשוב לנו כמייצגים של שכירים לקבל ייצוג, זה דבר אחד

אליזבת דולקרט:  באמת שיתחשבו וישאלו אותנו לדעתנו

אליזבת דולקרט:       עכשיו אני רוצה להמשיך

אליזבת דולקרט:  לפני כשלושה חודשים אנחנו, המייצגים, נחשפנו באופן יום יומי לעבודה מול האזור האישי ומול שירות הלקוחות של הלקוחות

אליזבת דולקרט:  אנחנו בדרך כלל מייצגים, אנחנו עובדים כמייצגים וטוב לנו ונוח לעבוד ומר שלמה עושה עבודה טובה כי המערכות של המייצגים מאוד טובות, אבל מה גילינו? שכל המערכות של שירות הלקוחות, אם זה האתר, באגים, שדרוגים, כל הזמן נופל, תקלות, כל הזמן נתקע

אליזבת דולקרט:  אם זה שירות לקוחות זה שעות של המתנה

אליזבת דולקרט:  יש מע"מ, האתר לא עובד, יש שדרוג פעם בשבועיים, האתר לא עובד

אליזבת דולקרט:  סיבה למסיבה חבל על הזמן

אליזבת דולקרט:       הזדהות שעוברת בקלות באתר של המייצגים, אותו פרט לא עובר באתר של המייצגים

אליזבת דולקרט:  חושבים שתאריך הנפקה זה דבר סופר פשוט, כשאתה מכניס אותו לא עובר

אליזבת דולקרט:  אתה לא יודע למה הוא לא עובר, הוא פשוט לא עובר

אליזבת דולקרט:  מערכת שירות הלקוחות של המיסים כרגע, אין לה היתכנות לתת מענה למהלך הזה

אליזבת דולקרט:  אני רוצה שתבינו שגם אם יהיו לנו פחות פרטים מזהים עדיין הבעיה לא תיפתר לנו כי אנחנו נצטרך - - -     

משה גפני: טוב

אליזבת דולקרט: סליחה, יש בעיה עם הפנסיונרים

אליזבת דולקרט:  לפנסיונרים אין תעודת זהות של אח והם לא היו בחו"ל ואין להם תאריך יציאה וגם אין להם כרטיס אשראי, אז מר שלמה אוחיון אמר שהם יחייגו לפנסיונרים

אליזבת דולקרט:  חודשיים כבר, אף אחד לא מחייג לפנסיונרים, כנראה אין משאבי אנוש, אין אופציה, בסופו של דבר אנחנו כרגע בחודשיים ירדנו בהגשות החזרי מס במדינה בחצי ואומרים לנו שהפתרון יגיע עוד כמה חודשים

משה גפני: לגבי הפנסיונרים, אתה יודע להגיד משהו בעניין?      

שמעון אוחיון: הפתרון שאנחנו הצענו, על מי אנחנו מדברים? אנחנו מדברים על אנשים שמגיע להם החזר מס, שעבדו בעבר ויש להם כרגע 106 והם רוצים לקבל החזר מס

שמעון אוחיון:  תעודת זהות, גם לפנסיונרים יש, אני מניח, ומספר תיק ניכויים של המעביד שעליו הוא רוצה להגיש בקשה גם זה יש, אז מה ההבדל בין פנסיונר לאדם רגיל? אז הוא לא טס לחו"ל, הבנתי, בגלל זה שמנו שש אופציות ולא שמנו שתיים, בדיוק זה היה הדיון הקודם, ששמנו כרטיס אשראי ואמרו שזה בלתי אפשרי

שמעון אוחיון:  אז שמנו דברים שהם קלים וגם פנסיונרים יכולים למצוא

משה גפני: תודה רבה

דוד רפאל צ'יקוושוילי: אם אפשר, שלמה, כרגע יש סטטוס 'ממתין לאישור לקוח', רציתי לדעת את הנתון, האם אתה יודע כמה לקוחות עומדים כרגע בסטטוס 'ממתין לאישור לקוח' לאשר את הבקשה של הייצוגים שנשלחו מכל רואי החשבון בארץ לשכירים בלבד? אני בטוח שאתה יודע שזה נתון די אסטרונומי כרגע אחרי שלושה החודשים האלה, ומה אפשר לעשות עם הלקוחות האלה עד שהדבר החדש ייכנס לתוקף?      

ולדימיר בליאק: למה ממתינות הבקשות?      

אליזבת דולקרט: לאישור לקוח

דוד רפאל צ'יקוושוילי: לאישור, מה שאנחנו מדברים פה

פליקס רייזמן: הם לא יכולים לטפל בהם, זה תקוע

ולדימיר בליאק: זה מסרונים שנישומים קיבלו? איפה זה תקוע?      

פליקס רייזמן: הם לא הצליחו לעבור הזדהות אז זה נתקע

דוד רפאל צ'יקוושוילי: אני אסביר

דוד רפאל צ'יקוושוילי:  שלחו בקשה לייפוי כוח והנישום צריך להיכנס לאזור האישי ולא הצליח, חסום, כל הדברים האלה

דוד רפאל צ'יקוושוילי:  רציתי לדעת מה הנתון, כי הנתון אצלנו הוא אסטרונומי

ולדימיר בליאק: כמה?     

דוד רפאל צ'יקוושוילי: אסטרונומי, כל אחד אצלו בחברה לפחות 400-300 לקוחות

דוד רפאל צ'יקוושוילי:  תעשה חשבון על כל החברות בארץ זה מספר אסטרונומי

דוד רפאל צ'יקוושוילי:  זה דבר אחד

משה גפני: מה זה 400-300?      

ולדימיר בליאק: בכל חברה

משה גפני: 400-300 שלא הצליחו להיכנס?      

אליזבת דולקרט: אנחנו מדברים על אלפים, מר גפני

אליזבת דולקרט:  אלפים בחודש

משה גפני: מה זה, שלמה?      

שמעון אוחיון: מה שמדובר זה בתהליך הקיים, עד שנכניס את התהליך החדש, מה שהם אומרים, יש כרגע אנשים שהעלינו את ייפוי הכוח, אני כמייצג העליתי את ייפוי הכוח, הלקוח היה צריך להיכנס, וכרגע התהליך הוא באזור האישי הסבוך, שדיברנו עליו ואותו אנחנו רוצים לשנות - - -      

משה גפני: בוא נעשה ככה, אני הבנתי

משה גפני:  החברים שהגישו את הבקשה לדיון המהיר וגם מה שדובר פה, הבנו ואנחנו דיברנו עם שלמה על העניין הזה, זה דבר שהוא לא ענייני ובאמת יהיה פקק גדול להעביר את הפרטים של האנשים, עד שהם מקבלים את זה והכול

משה גפני:  ביקשנו לשנות או לחזור חזרה למתכונת הקודמת, בא שלמה, הביא תכנית כשהתכנית הזו מקלה באופן שונה מאשר היה בפעם הקודמת, אבל באופן שונה ממה שהיה בתכנית שלהם

משה גפני:  זה מקל, זה כנראה יפתח עכשיו את המערכת ואנשים ייכנסו

משה גפני:       אני מציע ככה, קודם כל שתדעו, הארגונים בוועדת הכספים כאן הם בני בית, ומי שמייצג אותם בסופו של דבר כשיש ויכוח זה חן שרייבר מייצג את רואי החשבון, גינדי מייצג את יועצי המס

משה גפני:  אתם יכולים גם לבוא ולהגיד את הטענות שלכם, אבל כשהם אומרים שזה בסדר מבחינתי זה מסודר

משה גפני:  אם לא בסדר, אז - - -      

אליזבת דולקרט: זה לא נכון

פליקס רייזמן: אדוני היושב ראש, האם קיבלת אוקיי?     

משה גפני: אפשר לדבר בוועדה הזאת בלי שאתה תתפרץ? אולי לא, יכול להיות ששכחתי את התקנון

משה גפני:  על כל פנים, יש פה תהליך שהתהליך הזה מקל על הנישומים ועל המייצגים

משה גפני:  יכול להיות שאתם צודקים והתהליך הזה גם כן לא מספיק, אני חושב שאנחנו צריכים ללכת בדרך הזאת, להמתין חודש או חודשיים, לראות האם זה באמת מתבצע, האם זה באמת פותר את הבעיה, האם זה משנה את אלה שממתינים, המאות או האלפים שתקועים שם

משה גפני:  אם נראה שזה המצב, ושלמה הוא אדם עם ראש פתוח והוא מוכן לעשות דברים, לא תמיד אנחנו רואים את זה במשרדי הממשלה השונים, ששומעים פה את הביקורת, לפעמים אנחנו צריכים ללכת בכוח, הוא מבין את הנושא

משה גפני:       אני שמח על הפתרון שהוא מתחיל להיות בכיוון הנכון, שיכול להיות שהוא באמת פותר את הבעיה

משה גפני:  אם הוא לא פותר את הבעיה אנחנו נקיים דיון, נביא אותו עוד הפעם ונביא אתכם, אבל תדעו שמייצג יש רק אחד

משה גפני:  ממשלה למשל זה ממשלה נבחרת, רואה חשבון, מי שנבחר בבחירות לייצג את רואי החשבון, יועצי המס אותו דבר

משה גפני:  גינדי נבחר כבר פעם שלישית

ולדימיר בליאק: אולי צריך לחשוב על הגבלת קדנציות

אליזבת דולקרט: קודם כל, לדעתי לפחות, אנחנו בפורום המכובד פה כדי להשמיע ולדעת מה קורה באמת

אליזבת דולקרט:  זה דבר חשוב ולא באמת חשוב מי ברמה הפוליטית הוא ראש הלשכה

אליזבת דולקרט:  אתם באמת רוצים לדעת מה קורה לנו בשטח ובעבודה ומה קורה עם האנשים

משה גפני: מאה אחוז

אליזבת דולקרט: דבר שני, אני רוצה רק להגיב ולבקש ולשאול אפילו, אנחנו פה דנים ויושבים ועושים ישיבות מאוד חכמות, שאנחנו מבינים את המספרים, האם אנחנו יודעים כמה החזרי מס מוגשים במדינת ישראל בחודש? האם אתה יכול להגיד לי? וכמה מתוכם מוגשים עם מייצג וכמה בלי מייצג, כדי שנבין בכמה כל חודש אנחנו פוגעים במייצגים ובאוכלוסייה

אליזבת דולקרט:  רק כדי שנבין, אם יש לנו זמן, להגיד בוא ניתן אמון

משה גפני: תגידי, לפני שהייתה התכנית החדשה של רשות המיסים, כמה אנשים נפגעו בהחזרי מס? לא נפגעו? אני יכול להביא דוגמאות מהחיים

אליזבת דולקרט: לגמרי, אבל בסופו של דבר אנחנו עוסקים - - -      

משה גפני: כולם בני אדם, אנחנו רוצים לשפר את זה

אליזבת דולקרט: אבל אנחנו עוסקים יום יום, החברות שלנו, החברה שלו, החברה שלי - - -      

משה גפני: את גם יש לך חברה?     

אליזבת דולקרט: יש לי חברה ואני יועצת מס, כן

משה גפני: אה, את יועצת מס, אז היא בסדר?      

ינון אזולאי: זה חוקי

אליזבת דולקרט: אז יש לי חברה ואני יועצת מס

אליזבת דולקרט:  מה שאני באה להגיד, יש פה מאחורי זה תעשייה שמשקיעה כסף בפרסום, משקיעה כסף בעובדים, משקיעה במשרדים שעובדים וכל חודש זה הפסדים מטורפים וגם האוכלוסייה נפגעת ולא מקבלים החזרי מס

אליזבת דולקרט:  אנחנו קטנו בחצי ומהבדיקות הסטטיסטיות, לפחות שאני עשיתי, רוב החזרי המס בישראל שמוגשים מוגשים עם מייצג

אליזבת דולקרט:  מה זה אומר? זה אומר שכל חודש כזה המשרדים נסגרים

משה גפני: טוב, שכנעת אותי, בסדר

משה גפני:  לכן הצעתי את מה שהצעתי

אליזבת דולקרט: אבל אתה אומר עוד חודש ועוד חודש ועוד חודש

ולדימיר בליאק: הדבר, לא היחיד, אבל הדבר שמפריע לי, מה אנחנו עושים כרגע עם כל אותם אלפי נישומים שתקועים באמצע? כי אם הפתרון הזה ייושם עד פסח אנחנו מדברים על עוד חודשיים במקרה הטוב

משה גפני: אתה מדבר על האזורי

ולדימיר בליאק: על החדש, אבל על אלה שכרגע לא יכולים להתקדם, מה אנחנו עושים איתם?     

שמעון אוחיון: אז קודם כל החזרי המס הם לשש שנים אחורה ומרגע שמתחילה שנת המס אין התיישנות, כלומר זה שזה יאושר באפריל לא יקרה כלום

אליזבת דולקרט: 2016 התיישן

שמעון אוחיון: עדיין הם יקבלו את החזרי המס, לא תהיה התיישנות, הם יקבלו את כל מה שמגיע

שמעון אוחיון:  ואז באפריל יהיה לנו מדד מצוין לבדוק את התהליך שהוא עובד

שמעון אוחיון:  מה שאדוני הציע, שנבוא לפה למעקב בעוד 60 יום או בעוד 90 יום ונראה אם זה עובד או לא

משה גפני: או שאפילו לא תבואו, תודיעו לנו שזה בסדר

משה גפני:  תודיעו לנו שלא בסדר, אז –      

ולדימיר בליאק: לא, אבל עדיף שתבואו

שמעון אוחיון: זו תהיה קבוצת מבחן מצוינת, שכל אחד שכרגע - - -      

ולדימיר בליאק: שוב, זה נוגע למאות אלפי אנשים בסופו של דבר

ולדימיר בליאק:  זה דיון חשוב

שמעון אוחיון: לא, אין אלפי אנשים

אליזבת דולקרט: יש אלפי אנשים

שמעון אוחיון: אני יכול להביא נתונים

שמעון אוחיון:  לא הכנתי

ינון אזולאי: אנחנו נבקש שתשלח לנו את הנתונים לפה בימים הקרובים, שנעשה אחר כך השוואה

אליזבת דולקרט: אלפי אנשים

משה גפני: מה התחלת להגיד?      

שמעון אוחיון: אני אומר שאותה קבוצת ביקורת לכאורה שלא נכנסו יוכלו להיכנס ליישום החדש ונוכל לדעת אם זה עובד או לא עובד

דוד רפאל צ'יקוושוילי: רציתי לדעת אם אפשר להוסיף עוד פרט מזהה של מספר קופת חולים, האם זה יעזור?      

שמעון אוחיון: אז אמרתי, ב-24'

שמעון אוחיון:  אנחנו עוברים להזדהות הממשלתית ובהזדהות הממשלתית זה נמצא

משה גפני: מה רצית להגיד? כי אנחנו מסיימים

פליקס רייזמן: אני רק רוצה לציין, כל התהליך הזה נוצר בסוף איפה שהוא בגלל מחסור בכוח אדם של רשות המיסים שיפקח על זה

משה גפני: אני לא הולך להביא להם עובדים עכשיו, אם זו הכוונה שלך

אליזבת דולקרט: לא, אבל אם אין להם כוח אדם אז שלא יוסיפו עבודה לעצמם שהם לא רוצים לתמוך בה

פליקס רייזמן: אז מענישים את כל המייצגים ואת כל האזרחים במדינת ישראל

אליזבת דולקרט: אני רוצה להגיד, אני שולחת ווטסאפים לשלמה כל יום עם התגובות של הלקוחות

אליזבת דולקרט:  בסופו של דבר אתם אומרים, אז לא קרה כלום, אין התיישנות, זה לא נכון

אליזבת דולקרט:  הלקוחות מתייאשים מהתהליך ולא עושים החזרי מס, זה מה שקורה

פליקס רייזמן: נכון

משה גפני: אבל בשביל זה את נמצאת, להסביר ללקוחות - - -     

אליזבת דולקרט: אבל גם אנחנו במשרדים - - -     

משה גפני: טוב, אני רוצה לסכם את הדיון ולומר כדלהלן, לחזור על מה שאמרתי, אבל לפתח את הנושא הזה

משה גפני:  אנחנו מקבלים את העניין שכאשר מדובר על מייצגים ועל הלקוחות ועל רשות המיסים צריך להקל כמו שהיה בעבר, גם בעבר לא היה מושלם, הבעיות היו גם קודם

משה גפני:      אני מציע, זו העבודה שלכם, אתם תראו את התהליך שיקרה בחודשים הקרובים, אתם יכולים גם לפנות אלינו ואני אומר לשלמה, אנחנו נעקוב אחרי הדבר הזה, אנחנו מבקשים את הנתונים, אנחנו רוצים לדעת על כמה מדובר, מדובר על הרבה מאוד אנשים, גם לדבריך, כתוצאה מהעובדה הזאת שצריך לתת את הייצוג ואת כל מה שנלווה לזה והכול יכול להיות בבעיה ואנחנו ננסה לשפר את זה, אתה תנסה לשפר את זה

משה גפני:  אני מברך אותך על השיפור שהיה עד עכשיו ואני רוצה את ההמשך

משה גפני:       ואני גם מצטרף ליינון, לנחם את שלמה, אנחנו בוועדה מנחים אותך, מן השמים תנוחם

ינון אזולאי: אדוני היושב ראש, רק אם אפשר להביא להצבעה את הודעת הסיכום שלך

ינון אזולאי:  נכון? תמר, למה את מסתכלת ככה? זה בסדר, אפשר לעשות הצבעה?      

משה גפני: לא, היא אמרה שלא

ולדימיר בליאק: לא, אני מציע שנצביע על זה שהיום 30 במרץ ואפשר לצאת לפגרה

ינון אזולאי: מהיום?      

ולדימיר בליאק: מהיום

פליקס רייזמן: אפשר לבקש דיון מעקב לנושא הזה, בבקשה?      

משה גפני: תודה רבה

משה גפני:  אני אחליט מה לעשות, אני אמרתי שאנחנו נזמין אותו אם יהיו בעיות ואנחנו נעשה את הדיון

משה גפני:  אז עכשיו אתה יכול להגיד שאתה ביקשת ואני הסכמתי

משה גפני:  זה יעזור לך בפריימריז

פליקס רייזמן: אני לא מחפש פריימריז, אני מחפש רק לעבוד בשקט

משה גפני: תודה רבה